לגייס את כו-לם!

מה עושים עם קובץ ה-word  הזה?
 -	שולחים ב – email  לכמה שיותר תלמידי תיכון
 -	מדפיסים בכמה שיותר עותקים ומחלקים לכמה שיותר תלמידי תיכון
 -	מחתימים על העצומה, משכפלים בשני עותקים ושולחים:
 -	עותק אחד ל- ראש הממשלה, אריאל שרון, רחוב קפלן 3, ירושלים
 -	עותק שני ל- אתר חופש, ת.ד. 65227 תל אביב 61652

המכתב והעצומה – בעמודים הבאים:

לכבוד:
ראש הממשלה,
אריאל שרון,
רחוב קפלן 3, ירושלים.

אדוני ראש הממשלה,
אנו תלמידי תיכון המתגייסים בחודשים או בשנים הקרובות לצה"ל מבקשים ממך, בטרם יהיה מאוחר מדי, ליזום את ביטול דחיית השירות לחרדים בשנתיים, שעליה החליטה הכנסת עם השבעת ממשלתך. אנחנו מבקשים ממך לחזור אל עמדתך המקורית שבאה לביטוי ביום שבו הצבעת בכנסת נגד "חוק טל", ונימקת זאת – ובצדק – במצפונך ובצו לבך.

מאז הצבעתך בכנסת, נגד "חוק טל" השתנו כמה דברים בארץ: כל הארץ הפכה לחזית – העם, לעומת זאת, נושא בנטל ההגנה על המדינה, רק בחלקו. והעובדה החמורה מכל היא שמגזר שלם, שמקבל גיבוי ע"י מפלגות פוליטיות שאותן שיתפת בממשלתך, פטור כליל משירות. שעה שנציגי המגזר החרדי שותפים להחלטות על חיינו וגורלנו - שולחיהם של אותם שרים וחברי כנסת פטורים לגמרי מהשלכותיהן של אותן החלטות.

כתלמידי תיכון עקבנו מקרוב אחר מאבקם של אנשי המילואים – ושמחנו מאוד בהצלחתם. אולם ההטבות וההקלות הכספיות, שבהן זכו אנשי המילואים, הם רק חלק זעיר מן הבעיה ששמה: אי שוויון בין דם לדם ואפליה בחלוקת הנטל. האפליה ואי השוויון האלה לא חלים רק על אנשי המילואים. הם חלים גם, וביתר שאת, על גילאי גיוס החובה המחויבים לתת את שנותיהם הטובות ביותר (ולעיתים את חייהם) להגנת המדינה.
בשנים הקרובות, ולגבי תלמידי י"ב שבינינו בעוד חודשים ספורים, נתגייס כולנו ונצטרך לתת שנים יקרות מחיינו - ומי יודע, אולי אף את כל חיינו - למען מדינת ישראל. ביום פקודה, אם יבוא, נמלא כולנו את חובתנו - אבל אנחנו מצפים למצוא את בני גילנו החרדים נלחמים אתנו כתף אל כתף. אנחנו מצפים ממך שגם אתה תמלא את חובתך לקיים את אשר הבטחת: לא עוד אפליה בין דם לדם, אלא שוויון חובות וזכויות לכל.
אנו, החתומים מטה, מבטיחים לך כי אם תאזור אומץ ותחזור לעמדתך המקורית, יהיו לך שותפי דרך נאמנים שיתנו כל תמיכה מוסרית נדרשת להחלטתך. אולם, באותה מידה אנו מבטיחים כי אם יונצח אי השוויון הגלום בהחלטות ועדת טל - ננקוט בכל דרך דמוקרטית כדי לסכל את הנצחת האפליה בין דם לדם: החל בעתירה לבג"צ וכלה בתגובה אזרחית הולמת למה שנראה בעינינו כגזירה שהדגל השחור של אי החוקיות מתנוסס מעליה.

העתקים:
שר הביטחון, בנימין בן-אליעזר
שרת החינוך, לימור לבנת
שר המשפטים, מאיר שיטרית
היועץ המשפטי לממשלה, אלייקים רובינשטיין

אתר האינטרנט חופש, ת.ד. 65227, תל אביב 61652 – www.hofesh.org.il  

לכב' ראש הממשלה, אריאל שרון
הצבעת בשם מצפונך נגד "חוק טל"! זוכר?
לנו נראה ששכחת.

אז אנחנו מזכירים לך:
אנחנו תלמידי תיכון שמתגייסים בשנים הקרובות, או אפילו בחודשים הקרובים, לצה"ל.
אנחנו דורשים לגייס את כו-לם,
גם את המוני תלמידי הישיבות המשתמטים.

מס'	שם ושם משפחה	כיתה, 
בית ספר	כתובת	דואר אלקטרוני	חתימה	
1.							
2.							
3.							
4.							
5.							
6.							
7.							
8.							
9.							
10.							
11.							
12.							
13.							
14.							
15.